  Анжелика Тихонова корреспондент 25-тӥ куартолэзе Ижкарын удмурт кылэз утёнын туала амалъёслы но ужпумъёслы сӥзем конференци улсын люкаськемъёс азьын Россиысь калык возёсъя но кун службая академиысь Дышетонэз азинтонъя федерал институтысь Дышетонын йӧскалык ужпумъёсты эскеронъя центрлэн кивалтӥсез, Анай кылъя, со пӧлын ӟуч кылъя, дышетӥсьёслэн ассоциацизылэн тӧроез, биологи тодосъя кандидат, доцент Ольга Артеменко вераськиз. Со анай кылэз утён но азинтон понна анай-атайёсын ужез кужмоятоно, соосты нодъяно шуыса пусйиз. Ольга Артеменко Пичи Пурга ёросын «Брангурт песянайёс» дорын Ижкарысь 41 номеро лицейын дышетскисьёсын пумиськемез сярысь мадиз. Пиналъёс веразы, соос англи, немец, француз кылэз дышето шуыса, нош удмурт кылэз – уг. Соин валче Ассоциацилэн кивалтӥсез Удмуртиысь дышетонъя но тодосъя министрез Светлана Болотниковаез школа администрациен вераськыны, анай-атайёсты нодъяны куриз. Кылъёсты дышетӥсь пиналъёслэн час ке но (удмурт кылзы – ред.) кулэ луыны. <…> Нылпи одӥг ке но кылэз яратэ ке, со мукет кылъёсты но яратоз, тунсыкъяськыса дышетоз. Ужалэ, эшъёс, ужалэ. Кылъёсты дышетӥсь лицейёсын анай кылэз дышетон одно ик луыны кулэ Ольга Артеменко, Анай кылъя, со пӧлын ӟуч кылъя, дышетӥсьёслэн ассоциацизылэн тӧроезСолэн кылъёсызъя, Удмуртиын анай кылэз утён, азинтон, солы дышетон уж умой пуктэмын. Но, озьы ке но, анай-атайёсын ужез кужмоятоно шуыса пусйиз. Светлана Болотникова школаосын йӧскалык кылъёсъя дышетӥсьёслы ватсаса тыронъёс вань шуыса тодэ вайтӥз. Сыӵе ик ватсэт нылпи садъёсын визьнодасьёслы кулэ вылэм, вазиськиз со элькун кивалтэтлэн тӧроезлэн воштӥсезлы Анатолий Строковлы. Кема аръёс ӵоже ини соос ужаны мылкыд сётӥсь сыӵе тыриськонэз куро. Со бадӟым ик ӧвӧл, но официально луиз ке, со но кылъёсты азинтон луысал Светлана Болотникова, Удмуртиысь дышетонъя но тодосъя министрУлосвыл кивалтэтлэн тӧроезлэн воштӥсез куронлы вакчияк, одӥг кылын, валэктон сётӥз: «Лэсьтом». Со сяна, конференциын Ольга Артеменко анай кылэз, со пӧлын ӟуч кылэз, утён но азинтон ужын тыршемез понна Анатолий Строковлы Ассоциацилэсь выль юнматэм медальзэ сётӥз. Мон валасько, Анатолий Иванович пинал, азинлыко. Ми тӥледлы аванс чотын та медалез сётӥськом, но марысь мар юалом Ольга Артеменко, Анай кылъя, со пӧлын ӟуч кылъя, дышетӥсьёслэн ассоциацизылэн тӧроезСыӵе ик медаль Удмуртиысь дышетонъя но тодосъя министрлы Светлана Болотниковалы сётӥз но индылӥз. Тырше, удмурт кыл урамъёсын эшшо но ӵемгес мед кылӥськоз, пиналъёс сое мед яратозы. Мон валасько, туала улонын со капчи уж ӧвӧл, туж секыт уж. Но сыӵе «Брангурт песянайёсыныды», мон малпасько, вормымон уж Ольга Артеменко, Анай кылъя, со пӧлын ӟуч кылъя, дышетӥсьёслэн ассоциацизылэн тӧроезТодэ вайытом, дышетон удысын ужасьёс конференциын удмурт кылэз утён но азинтон ужын пайдалыко амалъёсынызы тодматӥзы.  Тегъёс: Дышетон Ижкар Удмуртия Чайковский удмуртъёс удмурткыл  